Lav et referat af nedenstående tekst:

Tekst:
Ligger du inde med en gammel cykel, du aldrig får brugt? Så kan du indlevere den til Frederikshavn Kommune, der vil uddele dem til de indvandrere, der mangler transportmuligheder i kommunen. Kommunen mener, at det vil hjælpe indvandrerne med at passe deres daglige liv og bedre integrere sig i lokalsamfundet. - Så man kan sige, at det ikke kun er cyklerne, der får nyt liv. Det er også de integrationsborgere, der modtager én, som får et nyt liv. For den frihed i at kunne transportere sig, der hjælper til, at integrationen forløber meget lettere. Både fordi den daglige transport er klaret, men cyklerne skaber også kontakt til nærområderne, fordi man kan udforske dem, siger integrationskonsulent i Frederikshavn Kommune Bajro Terzic. Det er underordnet, hvilken stand cyklerne er i, for Frederikshavn Kommune vil selv istandsætte dem, inden de bliver uddelt. Det er derfor ligemeget, om din cykel er rustet, eller dækket er fladt. Cyklerne skal indleveres på Knivholt i Frederikshavn Frederikshavn Kommune efterlyser også cykelhjelme i alle størrelser.

Referat:
Frederikshavn Kommune efterlyser brugte cykler, der skal uddeles til indvandrere, der mangler transportmuligheder i kommunen.